Martesat e të miturave në SHBA
Megjithëse nuk përmendet shpesh si problem, një numër i konsiderueshëm vajzash martohen në moshë të mitur në Shtetet e Bashkuara. 
Nga viti 2000-2010, rreth 248 mijë të mitur, kryesisht vajza, disa prej tyre 12 vjeçe, u martuan në Shtetet e Bashkuara. Vitin e kaluar, shteti veri-lindor i Delauerit u bë i pari që ndalon martesën e personave nën 18 vjeç. Studimet tregojnë se pjesa më e madhe e adoleshentëve, të cilët detyrohen nga rrethanat të martohen, ndeshen me vështirësi financiare dhe ritme më të larta divorci. Korrespondentja e Zërit të Amerikës Carolyn Presutti na njeh me dy të reja që u martuan në moshë të mitur dhe po kalojnë përvoja të ndryshme. Dy vajza të reja, të martuara për të njëjtën arsye, por tani jetojnë jetë krejt të ndryshme. Katie është e martuar me Benin. Ajo e thërret me dashuri: “plaku im”. Gjatë shkollës së mesme, Katie mbeti shtatzënë me vajzën, Zena. Beni ishte 30 vjeç dhe kërcënohej me akuza për përdhunimin e një të miture. tregon Katie. tregon Beni. Por mamaja hezitonte: tregon nëna e vajzës, Evelyn. Nëna e Katiet ra dakord për martesën mes vajzës 16 vjeçare dhe Benit 30 vjeçar. Pam Strawbridge është zyrtare në gjendjen civile në komunën Pemiscot County. Ajo është zyrtarja që autorizoi martesën mes çiftit Burns. Kjo kasafortë ka mijëra çertifikata martese. thotë zonja Strawbridge. Këto janë çertifikata martese të vajzave adoleshente të martuara në këtë zyrë gjatë viteve të fundit. Gjysma prej tyre jetojnë në shtete të tjera, por vinin këtu pasi në këtë komunë kishte ligje të buta për martesat e të miturve. Prandaj Ben Burns erdhi nga Tenesi me të dashurën për të vënë kurorë në Mizuri. Në klasë të 9-të, Ashley Duncan ishte në autobusin e shkollës kur pa tezen që i tha të zbriste: “Sot do të shkojmë të vësh kurorë,” – i tha tezja. tregon Ashley. Ashtu si Katie, Ashley kishte mbetur shtatzënë dhe i dashuri i saj ishte në rrezik burgu për marrëdhënie me një të mitur. Ashley la shkollën. Ajo lindi dy djem para se të ndahej nga bashkëshorti. Dy vajza që thonë se nuk e gëzuan rininë, ndeshen tani me rrugë të ndryshme në jetë. Ashley po përpiqet të divorcohet nga bashkëshorti: thotë Ashley. Katie punon si kryeguzhinjere, ndërkohë që kujdeset për vajzën e saj dhe djalin e burrit nga një marrëdhënie e mëparshme. Shtëpia e familjes Burns gjithnjë gumëzhin, plot me kafshë shtëpiake, plot me dashuri. Megjithatë, çifti Burns thotë se duan që jeta e vajzës së tyre të ecë ndryshe: thotë Beni.